Skrifstofur Vátryggingafélag Íslands eru í Ármúla . Gestur Breiðfjörð Gestsson stjórnarmaður í VÍS hefur keypt í félaginu fyrir 34,2 milljónir króna í gegnum félag sitt Óskabein ehf . Kaupin eru gerð á grundvelli framvirks samnings á genginu 11,4 , en þegar þetta er skrifað er gengi bréfa félagsins 11,35 krónur . Með kaupunum verður hlutafjáreign Gests í félaginu komið í ríflega 48,5 milljón hluti , sem miðað við kaupgengið er að andvirði 553,1 milljón króna . Fyrr í dag gaf kauphöllin út lista yfir 20 stærstu eigendur allra félaganna á aðallista kauphallarinnar , og þar er Óskabein í 13. sæti með 2,48% hlut miðað við þennan eignarhluta sem hann á eftir kaupin .